Jerker A. Eriksson

Jerker Arnold Eriksson (22. lokakuuta 1931 Helsinki – 19. lokakuuta 2019 Helsinki) oli suomalainen elokuvakriitikko, oppiarvoltaan filosofian lisensiaatti. Hän toimi Valtion elokuvatarkastamon puheenjohtajana vuodesta 1966 vuoteen 1996. Hän oli tarkastamon ensimmäinen päätoiminen johtaja.

Ennen uraansa elokuvatarkastamossa Eriksson kirjoitti elokuva-arvosteluja muun muassa Hufvudstadsbladetiin, Nya Presseniin ja Elokuva-Aittaan. Hänen elokuva-arvostelujaan on julkaistu teoksessa Epäilyksen varjo (1982). Eriksson valittiin elokuvatarkastamon sensuurielimeen vuonna 1964 Raimo Hallaman kieltäydyttyä jäsenyydestä. Puheenjohtajaksi hänet valittiin kaksi vuotta myöhemmin.

Eriksson toimi Helsingin yliopiston historian assistenttina vuosina 1967–1975. Hänen lisensiaatintyönsä käsitteli Suomen keskiajan historiaa.

Eriksson oli helsinkiläisen elokuvakerho Studion perustajajäseniä, ja hän oli aktiivisesti mukana perustettaessa Suomen elokuva-arkistoa. Hän sai vuonna 2007 Sodankylän elokuvajuhlien Viasat-palkinnon.

Lähteet

Kirjallisuutta

Aiheesta muualla
 

Suomalaiset elokuvakriitikot
Valtionlaitosten johtajat‎
Suomalaiset historioitsijat
Vuonna 1931 syntyneet
Vuonna 2019 kuolleet